Lauren Oliver
Lauren Oliver (rođena 8. novembar 1982.) je pseudonim američke spisateljice Laure Suzanne Schechter. Ona je kćerka američkog pisca krimi romana Harolda Schechtera. Lauren je studirala filozofiju i književnost na Univerzitetu u Chicagu, a na njujorškom Univerzitetu je magistrirala. Nakon studija, radila je za veliku izdavačku kuću u New Yorku. Njena knjiga Before I Fall nominirana je 2011. godine za njemačku nagradu za najbolju knjigu za mlade. Dana 3. jula 2012. osvojila je nagradu Buxtehuder Bulle za roman Delirium. Oliver živi u Brooklynu.